Kondoliza Rais-këshilltarja më e besuar e presidentit Bush për politikën e jashtme - 2005-01-15
Një biografi e shkurtër e kandidates së emëruar nga presidenti Bush për postin e Sekretares së Shtetit
Kondoliza Rais, ose Kondi, siç i referohet presidenti Bush, ka shërbyer si këshilltare e presidentit për Sigurimin Kombëtar, që kur Xhorxh Bush erdhi në Shtëpinë e Bardhë në janar 2001. Ajo është këshilltarja më e besuar e presidentit për politikën e jashtme, gjë që e theksoi edhe kur e propozoi si Sekretare të ardhshme Shteti në nëntor 2004: Zonja Rais thotë se pret me dëshirë të fillojë punën për një program ambicioz. Ajo lindi dhe u rrit në Birmingam të Alabamës, gjatë periudhës kur jugu i Shteteve të Bashkuara zbatonte politikat e ndarjes raciale. Fillimisht ajo dëshironte të bëhej pianiste, por më pas i lindi interesi për politikën e jashtme dhe mori edhe doktoratën në këtë fushë. Ajo ka dhënë mësim në Universitetin Stanford, si dhe ka shërbyer si Shefe e Zyrës së Financave të këtij universiteti. Përveç anglishtes, zonja Rais flet rusisht, frëngjisht dhe spanjisht. Ajo është një pianiste e zonja, amatore e patinazhit artistik dhe tifoze e zjarrtë e futbollit amerikan. Ajo biles është shprehur se karriera e saj e preferuar do të ishte të punonte si komisionere e Ligës Kombëtare të Futbollit. Kondoliza Rais njihet prej vitesh me familjen Bush. Gjatë administratës së presidentit George Herbert Bush, babai i presidentit aktual, ajo shërbeu si eksperte për çështjet sovjetike në Këshillin e Sigurimit Kombëtar. Ajo shërbeu si këshilltare e zotit Bush gjatë fushatës së tij presidenciale në vitin 2000. Pasi u zgjodh president, zoti Bush e emëroi atë të kryesonte Këshillin e Sigurimit Kombëtar. Në këtë post ajo u bë një ndër këshilltarët më të afërt të presidentit. David Rothkof, i cili e ka intervistuar shpesh zonjën Rais për një libër që po shkruan mbi Këshillin e Sigurimit Kombëtar, thotë se ajo është shumë më e afërt me presidentin Bush se Sekretari aktual Colin Powell: thotë zoti Rothkof. Çarls Kushman i Katedrës të Drejtimit Politik në Universitetin George Washington e mbështet këtë karakterizim: thotë zoti Kushman. Dr.Kushman thotë se kjo do ta afrojë Departamentin e Shtetit më tepër me pjesën tjetër të administratës së presidentit Bush. Ai gjithashtu parashikon se zonja Rais ka përpara një seancë të vështirë pyetjesh në Senat, por do të arrijë të marrë miratimin si Sekretarja e ardhshme e Shtetit.